open-index/open-wikipedia-markdown huggingface dataset:
As Bouciñas, Lousame, Lousame

**As Bouciñas** é un lugar da parroquia de Lousame no concello coruñés de Lousame, na comarca de Noia. Segundo o padrón municipal (INE 2020) ten 15 habitantes (9 homes e 6 mulleres).

## Lugares e parroquias 
### Lugares de Lousame 
### Parroquias de Lousame
Blow Up the Outside World

"**Blow Up the Outside World**" é unha canción da banda estadounidense de grunge Soundgarden, publicada como terceiro sinxelo do seu álbum *Down on the Upside* o 18 de novembro de 1996. Coposta polo seu líder Chris Cornell, "Blow Up the Outside World" chegou ao númeor 1 da lista da *Billboard Mainstream Rock Tracks*, posición que mantivo durante catro semanas. O tema foi incluído no álbum recompilatorio de 1997 *A-Sides*.

## Listaxe de cancións 
Todos os temas compostos por Chris Cornell agás onde se indique.
;CD e vinilo de 7" (Europa)
#"Blow Up the Outside World"&nbsp;– 5:46
#"Dusty" (Moby mix) (Cornell, Ben Shepherd)&nbsp;– 5:06

;CD (Australia e Europa)
#"Blow Up the Outside World"&nbsp;– 5:46
#"Gun" (live)&nbsp;– 5:41
#"Get on the Snake" (live) (Cornell, Kim Thayil)&nbsp;– 3:40
#"A Splice of Space Jam" (Matt Cameron, Cornell, Shepherd, Thayil)&nbsp;– 4:03

;CD promocional (EEUU)
#"Blow Up the Outside World"&nbsp;– 5:46
#"Blow Up the Outside World" (edit)
Álvaro Xosé López Mira

**Álvaro Xosé López Mira**, nado en Pontevedra o 23 de xullo de 1962, é un politicólogo galego.

## Traxectoria 
Doutor en Dereito Constitucional pola UNED e licenciado en Ciencias Políticas e Socioloxía na mesma Universidade, na actualidade exerce a docencia como Profesor Titular de Ciencia Política e da Administración na Facultade de Ciencias Sociais da Universidade de Vigo (campus de Pontevedra), da que foi o seu primeiro Vicedecano.

Foi fundador da Fundación Alexandre Bóveda, redactor das Bases do *Foro do Novo Estatuto*, membro da Comisión Técnica de Dereito Galego no Consello da Cultura Galega. Colabora en diversas publicacións, como *Grial*, *Análise Empresarial*, *Tempos Novos* ou *Madrygal. Revista de Estudios Gallegos*. Asemade, é membro de sociedades científicas españolas e estranxeiras e de diversos consellos de redacción editoriais.

## Obra en galego 
### Ensaio 
* *Territorio e democracia. Un modelo de participación democrática para Galicia, nacionalidade histórica*, 1996, Ediciós do Castro.
* *A Galicia irredenta*, 1998, Xerais.
* *Un modelo de organizacion territorial para Galicia*, 2000, UNED.
* *Introducción ó sistema político español*, 2001, Tórculo.
* *Portugal: a rexionalización imposible*, 2002, Universidade de Vigo.
* *Sistema político español e galego*, 2010, Andavira.

### Obras colectivas 
* *O nacionalismo galego e o futuro do nacionalismo*, con Basilio García Pérez, 1996, Asociación Amigos da Cultura.
* *Europa, Europa*, 2006, Tórculo.
* *O Terceiro estatuto galego. Propostas desde a ciencia política*, 2006, Tórculo.
* *Análise das eleccións autonómicas galegas do 21 de outubro de 2012*, 2013, Andavira, libro electrónico.

## Galardóns e recoñecementos 
* Premio de investigación da Deputación de Pontevedra.
* Premio de Economía e Socioloxía de Galiza Alexandre Bóveda da Asociación Amigos da Cultura de Pontevedra no 1993, por *O nacionalismo galego e o futuro do nacionalismo*, con Basilio García López.
* Insignia de Ouro da UNED de Pontevedra.
* Premio xornalístico do centenario da Cámara de Comercio de Pontevedra.
* Nomeamento como Xuíz Honorario do Couto Mixto.

## Véxase tamén 
### Ligazóns externas 
* Ficha do autor en Galegos
Acid rock

O **acid rock** é unha forma de rock psicodélico caracterizado por longo solos instruentais, poucas (se tiñan algunha) letras, e improvisación musical. O xornalista Tom Wolfe describe á música influenciada polo LSD de The Doors, The Jimi Hendrix Experience, Pink Floyd, Iron Butterfly, Big Brother & The Holding Company, Cream, Vanilla Fudge, Jefferson Airplane, Ultimate Spinach, Black Sabbath, Blue Cheer, Quicksilver Messenger Service, The Great Society, Stone Garden e The Grateful Dead como "acid rock" no seu libro sobre Ken Kesey e as súas "Acid Tests", *The Electric Kool-Aid Acid Test*.

O acid rock tamén refírese ao subconxunto de bandas de rock psicodélico que formaron parte, ou estiveron influenciadas, do San Francisco Sound, e que tocaban música alta, pesada e con longos solos improvisados.
Celebration Rock

***Celebration Rock*** é o segundo álbum da banda canadense de indie rock Japandroids, editado no Canadá o 29 de maio do 2012 a través do selo Polyvinyl Record Co. Gravado como unha continuación da xira, *Celebration Rock* mestura influencias do punk rock e do rock clásico. O disco recibiu críticas moi positivas e acadou o posto 37 da lista *Billboard 200*.

## Listaxe de cancións
Soul Asylum

**Soul Asylum** é unha banda estadounidense de rock alternativo formada en Minneapolis, Minnesota no ano 1983. O grupo fundouse orixinalmente en 1981 co nome Loud Fast Rules, coa formación orixinal composta por Dan Murphy, Dave Pirner, Karl Mueller e Pat Morley. O último foi substituído por Grant Young en 1984.

A banda gravou tres álbums co selo Twin/Tone Records e dous con A&M Records con pouco éxito comercial. Porén, en 1992, publicaron o álbum que chegaría a ser triplo platino *Grave Dancers Union*, que contiña a canción premiada cun Grammy "Runaway Train". Soul Asylum tamén tería un disco de platino con *Let Your Dim Light Shine* tres anos despois.

## Discografía 
## Véxase tamén 
### Ligazóns externas 
* Páxina oficial
My War

***My War*** é o segundo álbum da banda estadounidense de hardcore punk Black Flag, editado a través do selo SST Records no mes de marzo de 1984. *My War* foi publicado despois dun longo período no que a banda non lanzou ningún traballo debido a unha disputa legar con Unicorn Records.

O fundador de Black Flag e principal compositor Greg Ginn tocou o baixo ademais da guitarra; "Dale Nixon" (acreditado como baixista no álbum) é un pseudónimo.

## Listaxe de cancións
Clan Arthur

O **Clan Arthur** (en ) ou **Clan MacArthur** é un clan escocés das Highlands que habitaron as terras do Lago Awe opostas a Inishail. É un dos clans máis antigos de Argyll. O Clan Arthur e o Clan Campbell comparten unha orixe común, e nalgún momento, os MacArthurs desafiaron o liderado da familia Campbell. Unha póla familiar dos MacArthurs na illa de Illa de Skye foron un sept dos MacDonalds de Sleat, e foron gaiteiros para os MacDonalds das Illas. A finais do século XVIII, o xefe do clan morreu sen herdeiro, deixando o clan sen líder ata finais do século XX. No 2002, foi recoñecido o primeiro xefe do Clan Arthur despois de 230 anos.

## Historia 
[miniatura|esquerda|*Mac Arthur* por [Robert Ronald McIan, da obra *Highland Clans* de Logan (1845).]]

### Historia antiga 
Durante o reinado de Alexander III (r.1249-1286), o clan Campbell fixo a súa primeira aparición, e foi dividido en dúas pólas familiares os *Mac Cailinmor* e os *Mac Arthur*.

Arthur Campbell, da póla *Mac Arthur*, xunto con Neil Campbell, dos *Mac Cailinmor*, apoiaron a Robert the Bruce e foron xenerosamente recompensados polo rei coas terras conquistadas ós inimigos. Iain MacArthur, o xefe dos MacArthurs, foi un dos infelices que foron degolados polo rei de Escocia. Este xefe fora descrito como "un gran príncipe entre o seu propio pobo e líder de mil homes".{{#tag:ref|"princeps magnus apud suos et dux mille hominum". Coa execución de Iain MacArthur e Alexander, Lord de Garmoran, os MacArthurs perderon a posesión de tódalas súas terras agás as de Strachur, Glenfalloch e Glendochart en Perthshire. A partir dese intre, a póla "Mac Cailinmor" foi a líder do clan e os Campbell continuaron o seu ascenso no poder.

[miniatura|dereita|[Tartán dos MacArthur, *Vestiarium Scoticum* de 1842.]]

## Notas 
## Véxase tamén 
### Outros artigos 
*Clans escoceses
Live on I-5

***Live on I-5*** é un álbum ao vivo da banda estadounidense de grunge Soundgarden. Foi gravado durante a etapa pola costa oeste estadounidense da súa xira de 1996, e publicado o 22 de marzo do 2011. O disco foi anunciado, o primeiro ao vivo da súa carreira, o 13 de xaneiro do 2011 na súa páxina web. O título foi referencia á estrada Interstate 5, que percorre a costa do Pacífico dos Estados Unidos. A banda contratou a Adam Kasper para gravar varios concertos cun camión alugado que tña un gravador de 24 pistas. A edición do disco estaba prevista para despois da xira, pero separáronse e as cintas quedaron no Studio X (agora Bad Animals Studio).

## Listaxe de cancións
Chave, Lousame, Lousame

**Chave** é un lugar da parroquia de Lousame no concello coruñés de Lousame, na comarca de Noia. Segundo o padrón municipal (INE 2020) ten 89 habitantes (42 homes e 47 mulleres).

Neste lugar naceron dous *santeiros* (escultores de cruceiros) de sona: Andrés Castaño Fernández (o *Vello Santeiro de Chave*) (1825-1914), e o seu fillo Andrés Castaño Castro (o *Novo Santeiro de Chave*) (1881-1961).

## Xentilicio 
O seu xentilicio é **chaveiro**.

## Lugares e parroquias 
### Lugares de Lousame 
### Parroquias de Lousame 
## Referencias
Anxioloxía

A **anxioloxía** (do gr. Αγγιοc, 'vaso' e λογόc, 'estudo') é a especialidade médica encargada do sistema circulatorio e do sistema linfático, incluíndo a anatomía dos vasos sanguíneos (arterias, veas e capilares) e dos linfáticos, ademais das súas doenzas.

## Notas
Cazón (peixe)

**Cazón** é o nome vulgar de varios peixes cartilaxinosos, tiburóns de tamaño mediano da familia dos triáquidos (orde dos carcarriniformes), entre eles: 
* o cazón propiamente dito, *Galeorhinus galeus*,
* o cazón liso, *Mustelus mustelus*, e
* o cazón branco ou cazón pinto, *Mustelus asterias*.
Sala (longobardos)

miniatura|Piazza della Sala, no centro histórico de Pistoia. Durante o período longobardo, albergou a *curtis domini regis*, o palacio do Gastaldo.
A **sala** era a estrutura organizativa da pequena propiedade creada durante as primeiras fases do reino longobardo en Italia. Ás salas (termo derivado da lingua longobarda) competíalles a recollida da *tertia*, ou sexa do tributo, xusto un terzo da colleita, que reclamaba a aristocracia longobarda dos campesiños itálicos sometidos, segundo un costume habitual nos reinos latino-xermánicos.
## A toponomástica 
Son bastantes as comunas ou fraccións que conservan no propio nome, en formas diversas, trazas da súa orixe na palabra sala:
;Italia
*Sala Baganza (Provincia de Parma).
*Sala Biellese (Provincia de Biella).
*Sala Bolognese (Provincia de Boloña).
*Sala Comacina (Provincia de Como).
*Sala Consilina (Provincia de Salerno).
*Sala Monferrato (Provincia de Alessandria).
*Santa Maria di Sala (Provincia de Venecia).
*Sala Abbagnano, lugar de Salerno (Provincia de Salerno).
;Suíza
*Sala Capriasca, lugar de Capriasca (Cantón de Ticino)
## Véxase tamén
### Bibliografía
* Adriano Cavanna, *Fara, sala, arimannia nella storia di un vico longobardo*, Milán, 1967
* Jörg Jarnut, *Storia dei Longobardi*, Torino, Einaudi, 2002. ISBN 8846440854
## Notas
Gran Premio do Reino Unido de 1965

O **Gran Premio do Reino Unido de 1965** foi unha carreira de automobilismo de Fórmula Un, celebrada o 10 de xullo de 1965 no circuíto de Silverstone, Silverstone, Inglaterra. Foi a quinta carreira do Campionato do Mundo da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Cazón (homónimos)

O termo **Cazón** pode referirse a:

***Cazón**, nome de varios peixes cartilaxinosos, tiburóns de tamaño mediano da familia dos triáquidos (orde dos carcarriniformes), entre eles:
****Cazón** propiamente dito, *Galeorhinus galeus*;
****Cazón liso**, *Mustelus mustelus*;
****Cazón branco** ou **cazón pinto**, *Mustelus asterias*.
****Cazon***, un xénero de peixes cartilaxinosos da familia dos triáquidos proposto en 1959 polo ictiólogo español Fernando de Buen y Lozano, pero considerado oficialmente como subxénero de *Triakis;
****Cazon***, un subxénero de peixes do xénero *Triakis'', proposto por de Buen en 1959.

Como topónimo, pode referirse a:

;En Galiza
***Cazón**, lugar da parroquia de Nantón, no concello de Cabana de Bergantiños;
***Cazón**, lugar da parroquia de Eirexafeita, no concello do Saviñao.

Amais, como apelido pode referirse a:

***José Luis Novo Cazón**,  historiador galego (n. 1949).

## Véxase tamén
### Outros artigos
***Cazán**, lugar da parroquia de Leirado, no concello de Salvaterra de Miño.
Pneumoloxía

200px|miniatura|Imaxe en movemento dos pulmóns
A **pneumoloxía** é a especialidade médica responsábel das patoloxías das vías aéreas inferiores, isto é, traquea, bronquios, bronquíolos e pulmóns.

## Doenzas tratadas 
Algunhas das enfermidades que máis adoitan ser tratadas por esta especialidade atópanse a apnea obstrutiva do sono, a enfermidade ou doenza pulmonar obstrutiva crónica (DPOC ou EPOC), os diferentes tipos de pneumonías, a fibrose quística, a tuberculose, micoses pulmonares, doenzas pulmonares intersticiais, trastornos vasculares dos pulmóns, doenzas autoinmunes de afectación pulmonar e as pneumoconioses.

### Avaliación 
Alén da avaliación clínica, os pneumólogos tamén son quen de realizar exames espirométricos para avaliar a función respiratoria.
Polo xeral, considérase unha especialidade da medicina interna, aínda que se relaciona intimamente coa medicina intensiva polo feito de trataren aos doentes que precisan ventilación mecánica. A cirurxía da zona respiratoria é realizada polos cirurxiáns torácicos. Os médicos especialistas neste eido denomínanse pneumólogos.

## Historia da pneumoloxía 
Un dos primeiros descubrimentos importantes relevantes para o campo da pneumoloxía foi o descubrimento da circulación pulmonar. Orixinalmente, pensábase que o sangue que chegaba ao lado dereito do corazón pasaba a través de pequenos 'poros' no septo ao lado esquerdo para ser osixenado, como teorizou Galeno; porén, o descubrimento da circulación pulmonar desmente esta teoría, que xa fora aceptada desde o século II. O anatomista e fisiólogo Ibn Al-Nafis do século XIII teorizou con precisión que non había un paso "directo" entre os dous lados (ventrículos) do corazón. Cría que o sangue debía pasar pola arteria pulmonar, polos pulmóns e de volta ao corazón para ser bombeado bombeado polo corpo. Moitos cren que esta é a primeira descrición científica da circulación pulmonar.

Aínda que a medicina pulmonar só comezou a evolucionar como especialidade médica na década de 1950, William Welch e William Osler fundaron a organización matriz ou "nai" da *Sociedade Torácica Americana* (*American Thoracic Society*), a *Asociación Nacional para o Estudo e a Prevención da Tuberculose*. En España, a Lei de especialidades de 1977 dividiu a especialidade de "pulmón e corazón" en cardiólogos e neumólogos.

O coidado, tratamento e estudo da tuberculose pulmonar é recoñecida ás veces como unha disciplina de seu. Cando a especialidade comezou a evolucionar, fixéronse varios descubrimentos que vinculaban o sistema respiratorio e a medición de gases no sangue arterial, atraendo cada vez máis médicos e investigadores ao campo en desenvolvemento.

## Notas 
## Véxase tamén
### Outros artigos
* Historia da Medicina
* Cardioloxía
Franza, Xuvencos, Boborás

**Franza** é un lugar da parroquia de Xuvencos no concello ourensán de Boborás na comarca do Carballiño. Tiña 28 habitantes no ano 2011 segundo datos do INE e do IGE, dos cales 12 eran homes e 16 mulleres. Iso supón un aumento da poboación respecto a 2010, cando tiña 26 habitantes (11 homes e 15 mulleres).
## Lugares e parroquias 
### Lugares de Xuvencos 
### Parroquias de Boborás 
## Notas
Hitachi

é unha empresa xaponesa especializada en enxeñaría, electrónica e industria mecánica.

## Historia
miniatura|Antigo logo de Hitachi.

Hitachi foi fundada en 1910 polo enxeñeiro eléctrico Namihei Odaira. O seu primeiro produto foi un motor eléctrico de indución de cinco cabalos, inicialmente desenvolvido para o uso na minería do cobre. A empresa de Odaira converteuse pronto en líder nacional en motores eléctricos e na industria das infraestruturas de enerxía eléctrica.

Odaira trasladou a sede a Tokyo en 1918. O nome da compañía está baseado na toponimia coa superposición de dúas caracteres kanji: *hi* que significa "sol" e *tachi* que significa "lugar". A compañía amosaba as súas aspiracións nacionais transmitindo coa súa marca que simboliza o Xapón imperial e a bandeira do sol nacente.

Hitachi America, Ltd. foi fundada en 1959. Hitachi Europe, Ltd. foi fundada en 1982.

En marzo de 2011 Hitachi acordou a venda da súa filial de discos duros, Hitachi Global Storage Technologies, de Western Digital por unha combinación de efectivo e accións por valor de 4.300 millóns de dólares. A venda completouse en marzo de 2012.

Hitachi mantivo conversacións con Mitsubishi Heavy Industries en agosto de 2011 sobre unha posible fusión das dúas compañías, no que sería a maior fusión de dúas empresas xaponesas na historia. As conversas rompéronse e posteriormente foron suspendidas.

En outubro de 2012 Hitachi acordou adquirir a empresa de enerxía nuclear Horizon do Reino Unido, que planea construír ata seis plantas de enerxía nuclear nese país, con E.ON e RWE por 700 millóns de libras.

En novembro de 2012 Hitachi e Mitsubishi Heavy Industries acordaron fusionar os seus negocios de xeración térmica de enerxía nunha empresa conxunta, o 65% para Mitsubishi Heavy Industries e o 35% por Hitachi. A empresa conxunta planea comezar a operar en 2014.

## Produtos
miniatura|Maquinaria pesada Hitachi.

Hitachi opera en 11 sectores industriais e comerciais:
* Sistemas da Información
* Sistemas de Telecomunicacións
* Sistemas eléctricos
* Sistemas comerciais
* Sistemas industriais
* Sistemas de automobilismo
* Dispositivos electrónicos
* Compoñentes electrónicos
* Construción (Maquinaria)
* Servizos financeiros.
* Loxística

## Véxase tamén 
### Ligazóns externas 
* Páxina web de Hitachi .
Chachapoyas

**Chachapoyas** é unha cidade do norte do Perú, capital da provincia de Chachapoyas e do Departamento de Amazonas, situada na vertente oriental da Cordilleira dos Andes, nun altiplano da cunca do río Utcubamba, afluente do río Marañón. Segundo o censo peruano de 2007, a poboación da cidade era de 23&nbsp;202 habitantes.

A cidade mantén aínda o carácter colonial nas súas construcións e conta coa Universidade Nacional Toribio Rodríguez de Mendoza de Amazonas.

## Toponimia 
Chachapoyas provén do vocábulo nativo *sachapuyos* que significa *homes da néboa*, atribuíndolle este nome debido á densa brétema que habitualmente cobre o cerro de Puma Urco, que se atopa nas inmediacións da cidade.

## Historia 
Berce da cultura chachapoyas, a cidade foi sometida polo Imperio Incaico no século XV e posteriormente, tras a conquista, foi novamente fundada polos españois co nome de **San Juan de la Frontera de los Chachapoyas** por Alonso de Alvarado o 5 de setembro de 1538. Desa época datan a súa praza de Armas e as pequenas rúas empedradas que se conservan hoxe en día. Foi pensada para constituírse como capital do oriente peruano desde a marxe dereita do río Marañón. En 1821 derrotaron nela os patriotas peruanos aos realistas, converténdose de inmediato (1832) na capital dun dos primeiros departamentos.

## Notas 
## Véxase tamén 
### Ligazóns externas
* Municipalidade de Chachapoyas
* Blog dedicado a Chachapoyas
* Información y noticias acerca de Chachapoyas 
* Fotos y videos de Leymebamba y Chachapoyas
* The Weather Channel (Chachapoyas)
O Penedo de Xuvencos, Xuvencos, Boborás

**O Penedo de Xuvencos** é un lugar da parroquia de Xuvencos no concello ourensán de Boborás na comarca do Carballiño. Segundo o INE e o IGE en 2011 tiña 44 habitantes (23 homes e 21 mulleres), tres máis ca en 2010 (20 homes e 21 mulleres).

## Lugares e parroquias 
### Lugares de Xuvencos 
### Parroquias de Boborás 
## Notas
Boborás, Xuvencos, Boborás

**Boborás** é un lugar da parroquia de Xuvencos no concello ourensán de Boborás na comarca do Carballiño. Tiña 144 habitantes no ano 2011 segundo datos do INE e do IGE, dos cales 68 eran homes e 76 mulleres. Iso supón unha diminución da poboación respecto a 2010, cando tiña 147 habitantes (68 homes e 79 mulleres).

É a capital do concello.

## Lugares e parroquias
### Lugares de Xuvencos
### Parroquias de Boborás
## Notas
Bagua Grande

**Bagua Grande** é unha cidade do nororiente do Perú, capital da provincia de Utcubamba (Amazonas), (5º45'S e 78º26'O), situada a beiras do río Utcubamba a uns 450 msnm. Non debe confundirse coa cidade de Bagua na provincia homónima.

Converteuse de zona rural a zona urbana debido a unha forte migración a finais dos anos sesenta. Agora é un activo centro comercial transitorio e a cidade máis importante da rexión de Amazonas, cunha poboación de máis de 100&nbsp;000&nbsp;habitantes.

A zona urbana está emprazada nunha ladeira, sendo unha cidade moi cálida e fértil, onde chove durante case todo o ano. A economía está baseada no comercio e a produción agrícola, en especial de arroz, millo e café. O comercio é activo coas cidades de Chiclayo, Jaén, e co veciño departamento de San Martín. Posúe industrias menores, de pilado e muíños de arroz, e embotelladoras de augas gasosas.
Kosmos 1543

**Kosmos 1543** (Космос 1543 en ruso), tamén denominado **Efir 1**, foi un satélite artificial soviético lanzado o 10 de marzo de 1984 mediante un foguete Soiuz U desde o cosmódromo de Plesetsk.
## Características 
Kosmos 1543 foi o primeiro de dous satélites denominados Efir 1 e Efir 2 adicados a facer observacións da magnetosfera e a atmosfera superior terrestres, así como dos raios cósmicos con enerxías por enriba dos 2 TeV. Estaba baseado no deseño das cápsulas Vostok e Zenit. Foi inxectado nunha órbita inicial de 416&nbsp;km de apoxeo e 224&nbsp;km de perixeo, cunha inclinación orbital de 62,8 graos e un período de 90,6 minutos. Reentrou na atmosfera o 5 de abril de 1984.

## Notas 
## Véxase tamén 
### Bibliografía 
* 
* 

### Outros artigos 
* Kosmos 1713
Ensalde

O topónimo **Ensalde** pode referirse a:

;En Galiza
***Ensalde**, lugar da parroquia de Xurenzás, no concello de Boborás;
***Ensalde**, lugar da parroquia de Verís, no concello de Irixoa.
Ubigeo

**Ubigeo** son as siglas oficiais para ***Código de Ubicación Geográfica***, que usa o INEI para codificar as circunscricións territoriais do Perú.

## Códigos 
## Notas
Instituto Nacional de Estadística e Informática

O **Instituto Nacional de Estatística e Informática** (**INEI**) é un órgano con autonomía técnica e xestionariamente do Estado peruano que dirixe os sistemas nacionais de estatística e de datos deste país. É o encargado dos censos de poboación, de vivenda, de empresas etc.
## Sedes do INEI 
* Departamento de Lima (Sede Nacional)
Av. General Garzón 654 - Jesús María

* Departamento de Lima
Jr. Hernan Velarde 275 - Lima Cercado

* Departamento de Amazonas
Jr. Amazonas 417 - Chachapoyas

* Departamento de Ancash - Huaraz
Campamento Vichay S/N - Huaraz

* Departamento de Ancash - Chimbote
Av. José Pardo 200

* Departamento de Apurímac
Apurimac 120 - Abancay

* Departamento de Arequipa
Santo Domingo 103, Ofic.412

* Departamento de Ayacucho
Jr. Callao 226

* Departamento de Cajamarca
Jr. Comercio 629

* Departamento de Cuzco 
Av. El Sol 272

* Departamento de Huancavelica
Av. Celestino Manchego Muñoz 305

* Departamento de Huánuco
28 de julio 835

* Departamento de Ica
Av. Municipalidad 209-213

* Departamento de Junín 
* Rúa Real 601- 615 - Huancayo
* Departamento de La Libertad
Av. España 1800 - 1er. Piso - Trujillo

* Departamento de Lambayeque 
Av. Balta Nº 658, 1er.Piso - Chiclayo

* Departamento de Loreto
Putumayo 173 - Iquitos

* Departamento de Madre de Dios
Jr. Arequipa 281 - Puerto Maldonado

* Departamento de Moquegua
Rúa Ayacucho 387, 2do. Y 3er.Piso

* Departamento de Pasco
Centro Comercial Edif. Nº 4 Ofic. Nº3 San Juan 2do. Piso - Cerro de Pasco

* Departamento de Piura
Av.Los Tallanes S/N, Urb.San Eduardo - El Chipe

* Departamento de Puno
Rúa Lima 531

* Departamento de San Martín-Moyobamba
Jr. Callao 510

* Departamento de San Martín-Tarapoto
Augusto B. Leguía 312 - Tarapoto 
 
* Departamento de Tacna
Jr. San Martín 520

* Departamento de Tumbes
Km.1 Panamericana Norte

* Departamento de Ucayali
Jr. Tacna 865 - Pucallpa

## Véxase tamén 
### Outros artigos 
* Ubigeo
### Ligazóns externas 
* Sitio oficial do INEI
Huaraz

**Huaraz**, fundada como *San Sebastián de Huaraz*, é unha cidade peruana, capital da provincia homónima e do departamento de Ancash. A zona metropolitana que abrangue parte dos distritos de Huaraz e Independencia atópase na parte central do Callejón de Huaylas e á marxe dereita do río Santa a 3.052 msnm; conta cunha extensión de 8 km² e unha poboación de 131.377 habitantes en 2011, o que fai que sexa a segunda cidade da rexión por poboación, e a segunda máis importante dos andes centrais do Perú, despois da cidade de Huancayo. Popularmente Huaraz é coñecida como a Suíza peruana, por estar arrodeada de impoñentes montañas nevadas da Cordilleira Branca.

As orixes da cidade remóntanse á época pre inca, co desenvolvemento dos primeiros asentamentos humanos arredor dos ríos Quilcay e Santa. A súa fundación española produciuse en 1574 como redución de indios. Durante a independencia do Perú, a cidade acolleu e abasteceu o exército libertador con equipos e materiais militares, ganándose así o apelativo emblemático de "A moi nobre e xenerosa cidade de Huaraz" dada polo libertador Simón Bolívar. En 1970 o 95% da cidade ficou destruído polo terremoto que asolou a rexión Áncash no que faleceron aproximadamente 20.000 huaracinos.

A actividade económica huaracina baséase na agricultura, o comercio e o turismo, con gran presenza deste último pois concentra a maior porcentaxe de infraestrutura turística da serra ancashina; sendo o punto de chegada para practicantes de deportes de aventura e de alta montaña nos nevados da Cordilleira Branca, así como os percorridos cara ao complexo arqueolóxico de Chavín de Huántar e toda a Serra Oriental de Ancash.

## Toponimia 
O nome da cidade provén do vocábulo quechua "Waraq" que significa "Amencer", xa que os poboadores prehispánicos da zona tiñan como unha das súas principais deidades a "waraq quyllur" (estrela do amencer), sendo esta o planeta Venus.

## Notas 
## Véxase tamén 
### Ligazóns externas 
* Municipalidad Provincial de Huaraz
* Gobierno Regional de Ancash
* Universidad Nacional Santiago Antúnez de Mayolo
Magnolia (homónimos)

O termo **magnolia** pódese referir a:

## Botánica
****Magnolia***, o xénero de plantas.
***Magnolia**, a árbore máis común na xardinaxe galega do xénero *Magnolia*, de folla perenne e grandes flores brancas, chamada normalmente **magnolio**, magnolia común ou magnolia branca (*Magnolia grandiflora*)
***Magnolia**, arboriña común na xardinaxe galega do xénero *Magnolia*, de folla caediza e flores rosas, tamén chamada **magnolia Yulan**, (*Magnolia denudata*).

## Filmografía
****Magnolia***, filme estadounidense de 1999 escrita e dirixida por Paul Thomas Anderson.

## Toponimia
*Varias localidades dos Estados Unidos:
**Magnolia (Arkansas)
**Magnolia (Delaware)
**Magnolia (Illinois)
**Magnolia (Iowa)
**Magnolia (Kentucky)
**Magnolia (Luisiana)
**Magnolia (Minnesota)
**Magnolia (Misisipi)
**Magnolia (Nova Jersey)
**Magnolia (Carolina do Norte)
**Magnolia (Ohio)
**Magnolia (Texas)
**Magnolia (Wisconsin)
*Magnolia CMS, aplicación de software libre.

;Véxase tamén
*Municipio de Magnolia , varios municipios  nos Estados Unidos.
No Singles

***No Singles*** é un álbum recompilatorio da banda canadense de indie rock Japandroids, publicado o 11 de maio de 2010 a través do selo Polyvinyl Record Co. Está formado polos dous primeiros EPs do grupo: *Lullaby Death Jams* (2008) e *All Lies* (2007).

## Listaxe de cancións
Family Man

***Family Man*** é o terceiro álbum da banda estadounidense de hardcore punk Black Flag, editado en setembro de 1984 a través do selo SST Records. É un disco único porque unha cara está formada por temas falados interpretados polo vocalista Henry Rollins e a outra son principalmente temas instrumentais. "Armageddon Man" é a única canción do álbum na que Rollins e os instrumentos aparecen xuntos.

## Listaxe de cancións 
Todos os temas compostos por Henry Rollins agás onde se indique.

### Cara A 
# "Family Man" – 1:17
# "Salt on a Slug" – 1:30
# "Hollywood Diary" – 0:32
# "Let Your Fingers Do the Walking" – 2:30
# "Shed Reading (Rattus Norvegicus)" – 1:23
# "No Deposit - No Return" – 0:40
# "Armageddon Man" (Ginn/Rollins) – 9:12

### Cara B 
# "Long Lost Dog of It" (Ginn/Roessler/Stevenson) – 2:03
# "I Won't Stick Any of You Unless and Until I Can Stick All of You!" (Ginn) – 5:48
# "Account for What?" (Ginn) – 4:18
# "The Pups Are Doggin' It" (Ginn/Roessler/Stevenson) – 4:13
The Dance

***The Dance*** é o primeiro EP da banda neerlandesa de metal gótico Within Temptation, publicado o 21 de xullo de 1998 a través do selo DSFA. O son é bastante gótico e melancólico, a diferenza dos seus últimos álbums como *Mother Earth* e *The Silent Force*.

## Listaxe de cancións
Toxo femia

miniatura|250px|dereita|Toxo femia (*Ulex gallii*)
O **toxo femia** é o nome común da especie de toxo ***Ulex gallii*** da familia das fabáceas, subfamilia das Faboideae. Tamén recibe os nomes de **toxo mouro** e *toxo molar* (aínda que este último nome tamén se lle dá as especies *Ulex micranthus* e *Ulex minor*). O *U. Minor* tamén recibe nalgunhas zonas o nome de toxo femia.

Foi descrito por Planchon en 1849 nos Anais de Ciencias Naturais de París (Ser. 3,11 : 213).

É un arbusto perenne da familia das fabáceas, nativo da Europa atlántica : sur da Escocia, Illa de Man, Inglaterra, Irlanda, País de Gales, oeste de Francia e norte da Península Ibérica, salientando en Galiza. Atópase polo xeral en zonas non moi frías, con solos acedos, frecuentemente en marítimos e de montañas. Distribúese en distintas subespecies. En Galicia concretamente aparecen dúas, a máis abundante é a subespecie *breoganii*. A subespecie *gallii* aparece só no norte das provincias da Coruña e Lugo.

Medra até 90&nbsp;cm de altura. Os abrochos novos son verdes, con follas modificadas de 1 a 3&nbsp;cm de lonxitude. A flor (chamada chorima) é amarela, 1 a 2&nbsp;cm de longo, coa estrutura típica das flores da familia dos legumes.

O froito é un legume ( vaíña), parcialmente incluído na rexión marrón pálida da flor.

Como todas as especies de *Ulex*, é unha planta cuxas raíces tornan a agomar despois dos lumes. As súas sementes están adaptadas tamén para xermolaren cando foron lixeiramente chamuscadas.

O nome científico da especie (*gallii*) débese a Nicolas Joseph Marie Le Gall, quen foi o primeiro a diferenciar este toxo do *Ulex parviflorus* (toxo da Provenza). Porén, non conseguiu publicar a descuberta antes que Planchon a describise en 1849. De calquera modo, Planchon dedicoulle o nome científico da nova especie.

## Véxase tamén 
* Toxo
* Ulex

### Referencias 
* 

### Ligazóns externas
Congreso de Aquisgrán (1818)

miniatura|Memorial ao Congreso de Aquisgrán de 1818

Entre o 29 de setembro e o 22 de novembro de 1818 celebrouse na cidade alemá de Aquisgrán un congreso diplomático para decidir sobre a retirada do exército de ocupación de Francia e a entrada deste país no concerto das grandes nacións europeas que se vira a luz no Congreso de Viena e no Tratado de París que establecía unha nova orde europea. Coñecido como o congreso dos reis, por participaren varios monarcas nas sesións, as delegacións estaban encabezadas polo tsar Alexandre I de Rusia, acompañado por Karl Robert Nesselrode, Francisco I de Austria acompañado de Christian Günther von Bernstorff e Karl August von Hardenberg, o rei Frederico Guillerme III de Prusia acompañado por Metternich, os representantes británcios eran Arthur Wellesley Wellington e Robert Castlereagh e o francés Armand Emmanuel du Plessis, duque de Richelieu. Tras acordarse a retirada de Francia conferenciouse sobre a forma a adoptar pola alianza europea e como actuar no caso dunha hipotética revolta en Francia.

## Participantes 

Image:Friedrich von Amerling - Emperor Franz I. of Austria (1832).jpg|Francisco I de Austria
Image:Alexander I by S.Shchukin (1809, Tver).png|Alexandre I de Rusia
Image:FWIII.jpg|Frederico Guillerme III de Prusia 
Image:Arthur Wellesley, 1st Duke of Wellington by Robert Home.jpg|Duque de Wellington
Image:Prince Metternich by Lawrence.jpeg|Príncipe Metternich de Austria
Image:Ioannis Kapodistrias (1776-1831).jpg|Conde Capo d'Istria de Rusia
Image:Karl Nesselrode.jpg|Conde Nesselrode de Rusia
Image:Hardenberg.jpg|Príncipe Hardenberg de Prusia
|Conde Bernstorff de Prusia
Image:Armand-Emmanuel du Plessis, duc de Richelieu.jpg|Duque de Richelieu por Francia

## Notas
Toxo gateño

O **toxo gateño** ou **toxo molar**

## Distribución e hábitat 
Distribución atlántica
Adoita medrar en brañas e lameiros, formando matos de uceiras oligotrofas en solos temporalmente asolagados, mesturado con uces e queiroas. Florea e frutifica dende o verán até a primavera.. 
Está presente na metade sur das provincias de Pontevedra e Ourense.

## Usos 
En Galicia e nas montañas do norte e centro-oeste de Portugal, úsase coma estrume e na alimentación de animais herbívoros domésticos. Contribúe a fixar o nitróxeno no solo. Tamén se emprega na produción de adubos nitroxenados.

## Notas 
## Véxase tamén 
### Outros artigos 
* Toxo femia
* Toxo
* Ulex
Cotobelo

Os **cotobelos** son os nós ou vultos que forman as articulacións dos dedos e dedas ao se dobraren. Adoitan ser prominentes cando a man está pechada. A definición médica é a de formación das articulacimetacarpofalanxeais (metacarpophalangeal) e interfalanxeais (interphalangeal) de cada dedo ou polgar.
Reciben tamén os nomes de cotomelos, cotelos, cotenos, nocellos, noelos e nortellos.

## Notas
IES Manuel Chamoso Lamas

O **Instituto de Ensinanza Secundaria Manuel Chamoso Lamas** é un centro de ensinanza secundaria, bacharelato e ciclos formativos pertencente á rede pública de institutos da Xunta de Galicia do Carballiño. Está situado en Mesego, a carón da antiga estrada N-541.

## Oferta educativa
No IES Manuel Chamoso Lamas impártese ESO (onde contan co Proxecto Abalar en 1º e 2º da ESO), Educación para adultos (ESA e Bacharelato semipresencial), Bacharelato (nas modalidades Humanísticas e Ciencias Sociais e Ciencias e Tecnoloxía) e Formación Profesional: Formación Profesional Básica, CS de Administración e Finanzas, CM de Xestión e Administración, CM de Electromecánica de Vehículos Automóbiles e CM de Instalacións Eléctricas Automáticas. Tamén alberga a Sección da EOI de Ourense: 1º a 6º de Inglés.

O centro obtivo a Carta Erasmus de Mobilidade para alumnos de FP, este alumnado ten a posibilidade de facer as prácticas nalgún país europeo.

Tamén dispón dunha estación meteorolóxica que dá cumprida información do tempo.

## Véxase tamén 
### Ligazóns externas 
*Sitio web do IES Manuel Chamoso Lamas
*Estación meteorolóxica do IES
Marfil (homónimos)

O termo **Marfil** pode facer referencia a:

***Marfil**, ou **almafí**, material do que están constituídos os dentes de moitos animais, especialmente os longos incisivos dos elefantes;
***Marfil**, material que compón os dentes de moitos mamíferos, entre eles o ser humano;
***Galatita**, plástico tamén coñecido como **marfil artificial**.

Como topónimo, pode referirse a:

;Fóra de Galiza

;En África
***Costa do Marfil**, país africano.

;En América do Sur
***Lagoa de Marfil**, lagoa na fronteira entre Brasil e Bolivia.

## Véxase tamén
### Outros artigos
***Maril**, lugar da parroquia de Fiestras, no concello de Silleda.
Gran Premio dos Países Baixos de 1965

O **Gran Premio dos Países Baixos de 1965** foi unha carreira de automobilismo de Fórmula Un, celebrada o 18 de xullo de 1965 no circuíto de Zandvoort. Foi a sexta carreira da tempada de Fórmula Un de .

## Informe da carreira 
Honda aproveitou as súas longas horas de probas en Zandvoort cando Ginther logrou un posto na primeira fila con Graham Hill e Clark. Marchou en cabeza durante as 2 primeiras voltas. Hill tomou a dianteira e logo Clark adiantouno na volta 6. Hill perdeu a posición debido a problemas co contarrevolucións e Stewart quedou loitando primeiro con Gurney e logo con Clark rematando o escocés no 2º posto.

## Clasificación 
## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Notas**: Só están incluídos os cinco primeiros postos en ambos os grupos de clasificación.
* Líderes por volta: Richie Ginther 2 voltas (1-2); Graham Hill 3 voltas (3-5); Jim Clark 75 voltas (6-80).

## Notas 
## Véxase tamén 
### Ligazóns externas
Chimbote

**Chimbote** é unha cidade da costa norcentral do Perú, capital da Provincia de Santa, no extremo noroeste do Departamento de Ancash. Localízase na costa do océano Pacífico na baía El Ferrol, na desembocadura do río Lacramarca.
miniatura|Foto satélite da cidade de Chimbote
A cidade de Chimbote segundo o Instituto Nacional de Estatística e Informática é a novena cidade máis poboada do Perú e albergaba no ano 2007 unha poboación de 320.240 habitantes.

Chimbote é coñecida pola actividade portuaria que nela se desenvolve, así como por ser sede importante da industria pesqueira e siderúrxica do país, ademais de eixe comercial desta parte do Perú.
miniatura|Inmigrantes galegos en Chimbote en 1956.
Chimbote foi destino da emigración galega.

## Etimoloxía 
A verba *Chimbote* aparece rexistrada por primeira vez a mediados da época colonial, en 1774, mais, o seu significado é descoñecido a día de hoxe. Así, en 1924, Enrique Tovar refire: 

As primeiras especulacións dunha etimoloxía quechua deste topónimo proveñen do século XX. A primeira é exposto por César Guardia, en 1967:  Esta explicación resulta contradita pola propia gramática do quechua, xa sexa que se refira ao quechua clásico ou ao quechua ancashino, que nunca rexistraron un sufixo *-ti* como pluralizador.

A outra explicación da orixe quechua vén da man dos periodistas José Gutiérrez e Demetrio Ramos, quen en *Chimbote a través de la historia* (1969) sindican ao verbo *chimbar*, quechuísmo proveniente de , sen profundar no proceso de formación da palabra. Segundo o lingüista Gary Parker (1976), *tsimpay* significa en quechua ancashino 'cruzar un río', e a nosorizaciòn de /p/ na proximidade de /-m/ en posición de coda silábica é coñecido para o quechua, pero queda no aire a transformación de /a/ en , anómala, como a mesma adición de *-te*.

En 1989, o lingüista Willem Adelaar propuxo a primeira etimoloxía cun tratamento académico apropiado, formulando que *Chimbote* fora unha palabra de orixe culle, lingua andina morta na actualidade que se estendeu na serra de La Libertad e o norte de Ancash e parte do sueste de Cajamarca. Nesta rexión, son comúns os topónimos de terminación *-t*, atopándose ademais outras localidades próximas a Chimbote coa mesma terminación *-te*, a saber: Macate e Guacate. A raíz da palabra quedaría aínda así descoñecida xa que o léxico culle non foi rexistrado suficientemente antes da súa extinción a mediados do século XX.

## Notas 
## Véxase tamén 
### Ligazóns externas 
* Localización de Chimbote (Wikimapia)
Ulex micranthus

O **toxo brañego** (***Ulex micranthus***), é unha especie arbustiva de toxo, da familia das fabáceas, máis termófila que as especies relacionadas. É un endemismo galego. É o máis miúdo dos toxos. Mora en solos lamacentos, illós e brañas do sur da provincia de Pontevedra e norte de Portugal (Atópase por exemplo nas Gándaras de Budiño). É o toxo máis escaso de Galicia. Tamén se coñece co nome científico de ***Ulex lusitanica***.

## Notas
## Véxase tamén 
### Outros artigos
* Ulex
* Toxo
Toxo

O termo **Toxo** é a denominación xenérica en galego das especies do xénero *Ulex*, entre as que destacan:

***Toxo arnal**, *U. europaeus*;
***Toxo femia**, *U. gallii*;
***Toxo gateño**, *U. minor*;
***Toxo brañego**, *U. micranthos* (endemismo galego).

Como topónimo, pode referirse a:

;En Galiza
***Montoxo**, parroquia do concello de Cedeira;
****Montoxo Vello**, lugar de dita parroquia;
***Ventoxo**, parroquia do concello de Forcarei;
****Ventoxo**, lugar de dita parroquia;
***Toxo**, lugar da parroquia de Rairiz de Veiga, no concello de Rairiz de Veiga;
***O Toxo**, lugar da parroquia de Régoa, no concello de Cedeira;
***O Toxo**, lugar da parroquia de Xiá, no concello de Friol;
***O Toxo**, lugar da parroquia de Goiás, no concello de Lalín;
***O Toxo**, lugar da parroquia de Pías, no concello de Ponteareas;
***O Toxo Brañío**, lugar da parroquia dos Vilares, no concello de Guitiriz;
***Toxoso**, lugar da parroquia de Ambosores, no concello de Ourol;
***Pontoxo**, lugar da parroquia das Encrobas, no concello de Cerceda;
***Saltoxo**, lugar da parroquia de Oleiros, no concello de Oleiros.

Amais, como apelido pode referirse a:

***Ignacio Fernández Toxo**, sindicalista galego (n. 1952);
***Xaime Domínguez Toxo**, mestre e escritor galego (n. 1955);

Tras castelanizarse como *Tojo*, tamén é o apelido de:

***Ramón Tojo Pérez**, escritor e político galego (1860 - 1944);
***Enrique Tojo**, político galego (1933 - 2013);
***Luís Baltar Tojo**, cirurxián galego (1931 - 1999);
***Rafael Baltar Tojo**, arquitecto galego (1933 - 2004);
***Fernando Baltar Tojo**, traumatólogo galego (n. 1937);
***Alberto Baltar Tojo**, arquitecto galego (1939 - 1993);
***Ramón Tojo Lens**, empresario e político galego (n. 1965).

## Véxase tamén
### Outros artigos
***Río de Toxos**, lugar da parroquia de San Martín de Arroxo, no concello da Fonsagrada;
***Real Coro Toxos e Froles**, agrupación musical de carácter tradicional galego, fundada en Ferrol en 1914;
***Los Tojos**, concello de Cantabria.
Ada (orquídea)

**Ada** é un xénero de orquídeas que abrangue 16 especies, son principalmente epífitas mais tamén as hai litófitas, teñen o seu hábitat en América Central e do Sur entre Nicaragua no norte e Bolivia no sur, desenvolvéndose en bosques de montaña entre os 650 e os 2700 metros de altura. As súas follas son lanceoladas de ata 20&nbsp;cm medrando a partir de pseudobulbos que chegan ata os 10&nbsp;cm. De cores vivas empréganse para obter híbridos de cores rechamantes. A especie tipo é a *ada aurantiaca*.
Dermatoloxía

A **dermatoloxía** é unha especialidade médica que se ocupa do diagnóstico e tratamento clínico e cirúrxico das doenzas que acomente ao maior órgano do corpo humano, a pel, a cal ocupa unha área duns 2 metros cadrados nun individuo adulto. A especialidade engloba tamén as doenzas que afectan aos anexos cutáneos, isto é, cabelos e unllas, así como tamén as mucosas (boca e xenitais).
Outra denominación é a de **dermatoveneroloxía**, xa que a especialidade ten unha grande importancia no contexto das doenzas de transmisión sexual (venéreas).

A historia da dermatoloxía moderna comeza en Europa, entre os séculos XV e XVI, onde varios clínicos comezaron a se interesar polos problemas cutáneos. O primeiro libro de texto de dermatoloxía foi escrito en 1797, polo doutor Robert Willian. De feito, a Medicina comezou a salientar a cada vez máis a importancia da pel no organismo.

A dermatoloxía actúa en todos os procesos fisiopatolóxicos que envolven a pel: dende infeccións, até reaccións autoinmunes e inflamatorias, e tamén tumores.[miniatura|A dermatoloxía é o estudo da [pel.|centro]]
## Notas
Dentina

[300px|thumb|**Sección transversal dun dente:****A** **[Dente|coroa**; **B** **raíz****1** esmalte, **2** **dentina**, **3** polpa dentaria, **4** enxiva, **5** tecido conectivo, **6** óso, **7** vaso sanguíneo, **8** nervio.]]

A **dentina**, termo derivado do latín *dens, dentis*, "dente", tamén coñecida como **marfil** (non debe confundirse co marfil que compón as defensas dos elefantes) é un tecido dos dentes situado entre o esmalte dentario e a polpa.

É o segundo tecido máis duro do corpo humano (e doutros mamíferos con dentes), despois do esmalte. É de cor amarelada, e o seu alto grao de elasticidade protexe ao esmalte supraxacente contra as fracturas.

Está estreitamente vinculado á polpa dentaria, cuxas células especializadas, os odontoblastos, o elaboran deixando na súa estrutura os seus prolongamentos citoplasmáticas ou prolongamentos odontoblásticos. Ademais dos compoñentes citoplasmáticos, a dentina está constituída por unha matriz coláxena calcificada, composta principalmente por coláxeno tipo I e proteínas *dsp* (do 5% ao 8%) e *dpp* (50 %), e está atravesada por estgreito condutos ou túbulos dentarios desde o límite pulpar até o esmalte na coroa e o cemento na raíz.

A dentinoxénese é o proceso de formación de dentina polo órgano dentario.

A dentina é radioopaca pola súa relativamente alta impregnación de sales minerais. A elasticidade que presenta depende da estrutura orgánica e o contido en auga. Componse dun 65 % de materia inorgánica (hidroxiapatita de calcio), dun 25 % de materia orgánica e dun 10 % de plasma acuoso. A materia orgánica é na súa maioría coláxeno I, acompañado de proteoglicanos e glicoproteínas.

A dentina prodúcena os odontoblastos, que se sitúan entre a dentina e a polpa dentaria, e que conservan a súa relación coa dentina durante toda a vida do dente, puidiendo autorrepararse. A dentina presenta uns canalículos dentarios, que conteñen os prolongamentos citoplasmáticos dos procesos odontoblásticos.

## Véxase tamén 
### Outros artigos 
* Dente
* Odontoblasto
* Marfil
Anna Simon

**Anna Simon Marí**, nada en Mollet del Vallès, Barcelona, o 9 de agosto de 1982, é unha xornalista e presentadora de televisión catalá.

## Biografía 
Licenciada en Xornalismo, Anna Simon empezou con 22 anos (o 17 de xaneiro de 2005) presentando en TeleTaxi TV. Tras un breve paso por Antena 3 e Telecinco en programas de call TV, fichou por Cuatro como colaboradora de *Estas no son las noticias*. Logo de terminar o programa, tivo diferentes experiencias televisivas en cadeas públicas como a autonómica TV3 (*Divendres*), ata que en 2010 fichou polo programa *Tonterías las justas* (Cuatro), espazo que máis tarde se convertería en *Otra movida* tras o seu traslado a Neox.

No mes de xullo de 2012 Anna Simon foi confirmada como concursante da segunda edición do exitoso programa de Antena 3 *Tu cara me suena* Máis tarde, en setembro de 2012 Anna Simon fichou como colaboradora de *El Hormiguero* de Antena 3.

## Televisión 
* *Buenas noches y buena suerte* (2006), Antena 3.
* *Estas no son las noticias* (2008), Cuatro.
* *Los mejores años de nuestra vida canción a canción* (2009), La 1.
* *Tú sí que vales* (2008), Telecinco.
* *La jaula* (2010), Antena 3.
* *Tvist* (2009-2010), TV3.
* *Divendres* (2009-2010), TV3.
* *Tonterías las justas* (2010-2011), Cuatro.
* *Otra movida* (2011), Neox.
* *Feliz año Neox* (2011), Neox.
* *Tu cara me suena* (2012-2013), Antena 3.
* *El hormiguero* (2012-), Antena 3.
* *Feliz Año Neox 2012* (2012), Neox.

## Notas
A Almuzara, Xuvencos, Boborás

**A Almuzara** é un lugar da parroquia de Xuvencos no concello ourensán de Boborás na comarca do Carballiño. Segundo o INE e o IGE en 2011 tiña 78 habitantes (38 homes e 40 mulleres), dous máis ca en 2010.

## Lugares e parroquias
### Lugares de Xuvencos
### Parroquias de Boborás
## Notas
Bemil

Como topónimo **Bemil** pode referirse a:

;En Galiza
***Bemil**, parroquia do concello de Caldas de Reis;
***Bemil**, lugar da parroquia de Bastavales no concello de Brión;
***Bemil**, lugar da parroquia de Gondulfe no concello de Taboada.

;Castro de Galiza
***Castro de Bemil**, poboado castrexo, situado na parroquia de Bastavales, no concello de Brión.